RADION OHJELMISTOTOIMILUPIEN SIIRTYMÄKAUSI V. 2020

# YLEISTÄ

* Analogisessa toimiluvanvaraisessa radiotoiminnassa alkaa vuoden 2020 alusta uusi ohjelmistotoimilupakausi, kun kaikkien nykyisten ohjelmistotoimilupien voimassaoloaika päättyy 31.12.2019
* Siirtymän suurimmat haasteet ovat:
* Kaudenvaihdos ajoittuu pyhäpäivään
* Suuressa määrässä taajuuksia tapahtuu samanaikaisesti muutoksia käyttäjässä ja/tai käyttötarpeessa
* Toiminnan tulisi alkaa jouhevasti tai jatkua katkotta toimilupakauden vaihtumisesta huolimatta
* Liikenne- ja Viestintävirasto
* Neuvoo ja opastaa kaudenvaihtoon liittyvissä lupa-asioissa sähköisesti ja puhelimitse
* Toivottaa halukkaat tervetulleiksi keskustelemaan muutoksesta virastolle

# SIIRTYMÄN TOTEUTTAMINEN

Taajuus säilyy saman toimiluvanhaltijan käytössä

* Toimintaa jatkavilla toimiluvanhaltijoilla on mahdollisuus toteuttaa teknisiä muutoksia taajuuksiensa käytössä toimilupakauden vaihteen molemmin puolin.
* Ensisijaisesti jatkuvaa toimintaa koskevat muutokset kannattaa toteuttaa jo vuoden 2019 puolella - mitä aiemmin, sen parempi. Tämä helpottaa vuoden loppuun ajoittuvan hakemusruuhkan käsittelyä.
* Jos esim. sopimus verkko-operaattorin kanssa estää muutokset vuoden 2019 puolella, niin ne voidaan toteuttaa myös vuoden 2020 puolella. Tällöinkin hakemuksen asiaa koskien voi tehdä hyvissä ajoin.
* Mikäli samoilla taajuuksilla toimintaa jatkava toimiluvanhaltija haluaa toteuttaa esim. mastonvaihtoja tms. teknisiä muutoksia, jotka toteutetaan vasta vuoden 2020 puolella, toimija voi halutessaan hakea vuoden 2020 alkuun maks. 3 kuukauden siirtymäajalle lyhytaikaista radiolupaa Liikenne- ja Viestintävirastolta. Näissä uutta toimilupakautta koskeva radiolupa haetaan vastaavasti tulemaan voimaan muutosten toteuttamisen jälkeen.
* Mikäli toimijat eivät ilmoita määräajassa tarvetta siirtymäkaudelle esim. teknisten muutosten takia, siirtopäivä on toimiluvan mukainen, eli 1.1.2020. Tällöin uusi radiolupa tulee siis hakea astumaan voimaan 1.1.2020.
* Radioluvan hakemuslomake: <https://www.traficom.fi/fi/asioi-kanssamme> 🡪 radioluvat 🡪 radiolupa ääniradiolähettimelle

Taajuus siirtyy uuden toimiluvanhaltijan käyttöön

* Liikenne- ja Viestintävirasto on määrittänyt taajuuskohtaisesti n. 30 taajuutta, jotka siirtyvät toimilupakauden vaihtuessa nykyisestä käytöstä toiselle toimijalle
* Liikenne- ja Viestintävirasto informoi sekä väistyviä että uusia toimiluvanhaltijoita siirroista erikseen henkilökohtaisesti
* Liikenne- ja viestintävirasto suosittelee, että toimiluvanhaltijat sopivat ensisijaisesti keskenään ja yhteistyössä verkko-operaattoreidensa kanssa taajuuden/taajuuksien käytön siirron tarkasta ajankohdasta ja yksityiskohdista.
* Ohjelmistotoimijoille tarjotaan mahdollisuutta siirtymän toteuttamiseen lyhytaikaisten radiolupien avulla. Mikäli toimijat pääsevät asiassa sopimukseen, ohjelmistotoimilupakauden vaihtuminen voidaan tällöin toteuttaa korkeintaan 3 kk mittaisella siirtymäkaudella, jonka aikana vuoden 2020 alusta toimiluvan saaneet toimijat voivat joustavasti siirtyä uuden toimilupakauden mukaisten taajuuksien käyttöön väistyvän käyttäjän kanssa tekemänsä sopimuksen mukaisesti.
* Liikenne- ja viestintävirasto voi myöntää väistyvälle toimiluvanhaltijalle uuden toimiluvanhaltijan kirjallisen suostumuksen perusteella hakemuksesta lyhytaikaisen radioluvan siirron kohteena olevalle taajuudelle. Näin väistyvä toimija voi jatkaa toimintaa ko. taajuudella siihen saakka, kunnes uusi toimiluvanhaltija ottaa taajuuden omaan käyttöönsä.
* Mikäli väistyvä ja tuleva toimiluvanhaltija pääsevät sopimukseen siirron ajankohdasta, väistyvän toimiluvanhaltijan tulee hakea Liikenne- ja Viestintävirastolle hyvissä ajoin syksyllä 2019 lyhytaikaista radiolupaa siirtymäajaksi, eli siihen päivämäärään saakka, jonka toimijat ovat määrittäneet taajuuden siirtymispäiväksi. Väistyvän toimijan hakemukseen tulee liittää uuden toimijan kirjallinen suostumus siihen, että ko. taajuudelle voidaan myöntää väistyvällä toimijalle radiolupa siirtopäivään saakka.
* Vastaavasti taajuuden vastaanottava toimiluvanhaltija hakee ko. taajuudelle radiolupaa siirtopäivästä eteenpäin. Uudella toimiluvanhaltijalla on siis toimilupa voimassa jo 1.1.2020 alkaen, mutta radiolupa vasta ilmoitetusta siirtopäivästä alkaen.

**Ota yhteyttä**

**Toimilupa-asiat: Tekniset lupa-asiat:**

Lakimies Henriikka Rosti Radioverkkoasiantuntija Kari Hautala

henriikka.rosti@traficom.fi kari.hautala@traficom.fi

+358 295 390 326 +358 295 390 593

* Mikäli toimijat eivät pääse sopimukseen siirron ajankohdasta, tai eivät muusta syystä halua hyödyntää siirtymäkautta, väistyvän toimiluvanhaltijan radiolupa ja oikeus taajuuden käyttämiseen päättyvät 31.12.2019. Vastaavasti uuden käyttäjän toimilupa ja oikeus taajuuden käyttämiseen alkavat tällöin 1.1.2020 ja käyttäjä voi hakea radiolupaa haluamastaan ajankohdasta alkaen tästä eteenpäin.
* Radioluvan hakemuslomake: <https://www.traficom.fi/fi/asioi-kanssamme> 🡪 radioluvat 🡪 radiolupa ääniradiolähettimelle